شامبوليون
['Samsam22', 'GhalyBot', 'Ramsis II', 'Meno25', 'TXiKiBoT', 'ArthurBot', 'MenoBot', 'Raafat', 'Ghaly', 'Xqbot', 'Esperfulmo', 'El Gaafary', 'WikitanvirBot', '168.187.205.60', 'JMCC1', 'InternetArchiveBot']
شامپوليون چان فرانسوا شامپوليون بالـ فرنساوى jean françois champollion اتلقب بـ المصري le egyptian فيچيك ديسمبر باريس مارس علامه باحث تاريخى وعالم لغويات فرنساوى أسس المصرولوجيا العلميه scientific egyptology ولعب دور كبير فى فك رموز الهيروغليفى المصرى عن طريق مقارنتها بالحروف اليونانيه المكتوبه معاها على حجر رشيد اللى حل لغزها ساعد بدوره على معرفة تاريخ مصر وثقافتها الفرعونيه اتعين مدير لـ متحف اللوفر فى باريس وعمل حفريات فى مصر اتعمله كرسى جامعى مخصوص لعلم الأثار المصريه فى كلية كولى دو فرانس collège de france كتب قاموس للغه المصريه القديمه ألف كتب فى قواعد لغتها وعن الحضاره الميثولوجيا المصريه ولادته ونشاته اتولد چان فرانسوا شامپوليون سنة فى جنوب شرق فرنسا فى قرية اسمها فيجيك figeac التابعه لمديرية داوفينيه dauphine اللى كانو بيسموها مديرية المعجزات السبعة القريه دى كات الناس فيها كاتوليك وكانوا بيؤمنوا بالخرافات والغيبيات ولم جه وقت الولاده جابوا واحد سحار اسمه جاكو jacqou عشان يساعد وقالهم قبل الولاده ان العيل حا يكون ولد وانه حايشتهر وحايدخل التاريخ ولما العيل اتولد لقوا لونه مايل للسمار شكله شرقى أو مصري العجيب ان الناس بعد عشرين سنه لقبوه فعل بالمصري من كتاب وصف مصر description de egypte شامپوليون كان ابن الثوره الفرنسيه واتولد هيا قايمه سنه بعد سقوط سجن الباستيل وسنه قبل اعلان الجمهوريه ولما بقى عنده خمس سنين كان علم نفسه القرايه عن طريق مقارنة الكلمات اللى كان بيسمعها ويحفظها بالكلمات المكتوبه أول مره سمع فيها اسم مصر كان عنده سبع سنين لماأخوه جان جاك اللى كان اكبر منه باتناشر سنه قاله انه رايح مع نابليون على مصر أخوه فرانسوا ده كان باحث تاريخ ولغويات متمكن بيهتم بالأركيولوجيا بس على أخر لحظه فلتت منه سفرية مصر مع علما نابليون اللى راحوا على مصر بس قعاده فى فرنسا نفع شامبليون الص مش اللى كان بليد فى المدرسه فطلع منها وخده أخوه على جرينوبل grenobel وقعد هناك يعلمه ابتدا ذكاء شامبوليون وشطارته فى اللغات تظهر بان نبوغه فى اللاتينى اليونانى هو عنده اتناشر سنه واهتم بتعلم العبرى وده خلى أخوه يحس انه حايكون له مستقبل كبير فى علم اللغويات فراح مش اسمه وسمى نفسه فيجيك على اسم قريتهم وساب اسم شامپوليون لچان فرانسوا عشان يشتهر بيه ويشرف العيله وتشاء الظروف ان عالم رياضيات وفيزيا كبير اسمه چان بابتيست فورير jean baptist fourier كان لسه راجع من مصر من ضمن علما نابليون وراح سكن فى جرينوبل وقابل شامپوليون اتناقش معاه وانبهر بنباهته وعزمه فى بيته ووراه برديات مصريه وحاجات عن مصر فبص شامبليون على البرديات وشاف الرموز الهيروغليفيه وسأله فيه حد يقدر يقرا ده فلما هز فورير راسه بالنفي شامپوليون الص مش قال بتأكيد انا حأعرف فى ظرف كام سنه لما اكبر انا حأعرف اقراه شامپوليون فضل يقرا يتعلم ويتنقل من موضوع لموضوع بطريقه خلت أخوه يقلق عليه من المجهود اللى بيعمله ألف شامپوليون أول كتبه تاريخ أشهر الكلاب هو لسه عنده اتناشر سنه ألف كتاب سماه حوليات من أدم لحد شامبوليون الأصغر عمل فيه جداول وتصنيفات متنظمه وابتدا هو عنده تلاتاشر سنه يتعلم لغات شرقيه منها العربى والقبطى right كانت فيه حاجه بتجذب شامپوليون لمصر وكل حاجه كان بيعملها أو بيدرسها هو مش كات ليها علاقه بمصر لدرجة انه درس اللغه الصينيه القديمه عشان يشوف اذا كان ليها علاقه بلغة مصر القديمه ولما وصل سبعاتشر سنه عمل جدول لملوك مصر بناه على معلومات من التوراه لان كان لسه تاريخ مصر الحقيقى والضخم مخفى فى الهيروغليفى مااكتشفش شامپوليون قعد يدور فى النصوص اللاتينى والعربى والعبرى ويعمل مقارنات مع نصوص اللغه القبطيه اللى بتعتبر اللغه الوحيده اللى ليها علاقه باللغه المصريه القديمه القبطى كات مستعمل فى الصعيد لغاية أواخر القرن سبعتاشر نابغه فى باريس فى سنة لما عاز شامپوليون يدرس فى ليسيه باريس طلبوا منه هناك انه يكتب مقاله عشان يشوفوا مستواه فكتب لهم كتاب بدل المقاله عنوانه مصر فى عصر الفراعنه وقرا شامپوليون الكتاب على البروفيسيرات فى صاله وانبهروا بيه لدرجة ان رئيس اللجنه قام حضنه وقاله لما تتشهر أوعى تنسى أول ناس ادركوا عبقريتك وبدل مايقبلوه طالب عندهم عينوه مدرس معاهم فى الليسيه شامپوليون بره من المبنى مش مصدق نفسه أغم عليه من هول الخضه ملف rosetta_stone jpg left thumb حجر رشيد محفوظ مع كتير من أثار مصر فى المتحف البريطانى لندن شامبوليون مع أخوه قاعدين فى العربيه وهما مسافرين باريس عشان يستلم الشغل جه فى خياله حجر رشيد اللى كان شاف صورته قبل كده فى بيت العالم فورير فقال لأخوه أنا حأفك الهيروغليفي أنا عارف انى حأعمل كده حجر رشيد اللى لقوه عساكر نابليون فى رشيد كان أخده الانجليز على لندن بعد ما احتلوا اسكندريه سنة لكن لحسن الحظ الفرنساويين بعد ما لقوه عملوا منه نسخه بعتوها على باريس حجر رشيد كان منحوت عليه مرسوم تنصيب ملك مصر البطلمى بطليموس الخامس بالهيروغليفى الديموطيقى اليونانى بعد شوية دراسات العلما اللى عرفوا يقروا ويفهموا اليونانى قدروا يخمنوا ان التلت نصوص ليها معنى واحد واتصوروا ان مفتاح الهيروغليفى ومعاه تاريخ مصر محطوط على الحجر ده العلما فى انجلترا المانيا ايطاليا وفرنسا كانو عملوا محاولات كتيره لفك الهيروغليفى المكتوب على حجر رشيد لكن كل المحاولات مانفعتش شامپوليون دفن نفسه فى الكتب هو فى باريس وقعد يزور مكتبات معاهد ودرس سنسكريتى عربى فارسى صينى ولغات تانيه وقابل المستشرق المعروف دو ساسى de sacy اللى كان مدرس أخوه زمان وقعد يكلمه كانه نظيره مع ان دو ساسى كان راجل كبير مشهور شامبوليون كان لسه ماكملش تمنتاشر سنه دو ساسى قرا مقدمة كتابه مصر فى عصر الفراعنه وما اقتنعش بيها قوي بس قال بعدين ان شامبليون الاعجوبه الصغيره أثر فيه جدا وقابل رحالة افريقيا سومينى دو مانينكورت somini de manencourt اللى قال عنه بعد المقابله ده عارف كل حاجه عن البلاد اللى بنتكلم عنها زيى بعد سنه بقى بيعرف يتكلم ويكتب قبطى كان بيقول أنا باكلم نفسى بالقبطى بعد أربعين سنه عالم فرنساوى لقى كلام كان كاتبه شامپوليون بالقبطى واتخم فيه وافتكره مخطوط من أيام ماركوس اويتيوس انطونينوس عيشة شامپوليون فى پاريس ماكاتش سهله وكات حالته الماديه صعبه ولولا مساعدة اخوه وكرمه كان اتبهدل وجاع كان ساكن فى قوده صغيره تعبانه جنب اللوفر وماكانش لحد قادر يدفع ايجارها فكان بيطلب من اخوه يدفعهوله وكات جزمته مخرمه وقميصه متبهدل لدرجة انه كان بيتكسف يروح أماكن عامه فيها ناس وعيى فى الشتا من برد رطوبة القوده وفكر فى الانتحار right فى سنة ناپوليون اللى كان محتاج عساكر طلع قرار بتجنيد كل الشبان اللى عدوا سنه فاتصاب شامپوليون بالرعب علشان موضوع الجيش ده طبعا ماكانش على باله ولا كان بيناسب تطلعاته وطموحاته لكن أخوه اللى كان بيعرف ناس فى مراكز كبيره كتب تظلمات جوابات كتيره وانتهى الموضوع على استمدح شامبليون من التجنيد عشان يقدر يكمل دراساته بعد ما خلص من المشكله دى ابتدى يفكر تانى فى موضوع حجر رشيد لكن بعد ما عمل شوية ملحوظات وبعتها لأخوه عشان ياخد رأيه جتله أخبار ان خلاص فيه واحد باحث فك الهيروغليفى نشر الموضوع فى كتاب اسمه تفسير جديد فجرى هو مخضوض على صاحبه اللى كان بيروج الكلام ده وعرف منه ان الباحث ده اسمه الكسندر لونوار alexandre lenoir شامبليون كان بيعرف لونوار كان لسه مقابله وما قلهوش حاجه كان بيعرف ان لونوار ده مش عبقري بس صاحبه أكد له ان الموضوع بجد وان لونوار قصد انه مايقولهوش فجرى شامبوليون على المكتبه هو بيترعش ولقى الكتاب فعلا فاشتراه ورجع بيه الاوده وقعد يقراه وفجاءة سمعت صاحبة الاوده صرخه قويه جايه من اودة شامبوليون فجرت عليها وفتحت الباب فلقته نايم على الكنبه وفى ايده الكتاب وكل جسمه بيترعش هو فى حالة ضحك هستيريه شامپوليون بعد ما قرا الكتاب عرف ان الموضوع مش اكتر من مجرد ادعاء تخاريف بعد ما اطمن نام وحلم بالمصريين بيكلموه مقابلته لناپوليون بوناپرت نابليون قابل شامبوليون أعجب بيه شامپوليون اتولد وقت الثوره الفرنسيه وعاش فى فتره متقلبه مليانه صراعات سياسيه وحروب وبتموج بافكار تنويريه كان كعالم ومفكر مناهض لقمع الحريه لان القمع والتعسف والتسلط ما بيتماشوش مع التفكير الحر والتنوير عشان كده ماكانش بيحب نابليون بعكس اخوه اللى كان معجب بيه لكن الظروف جمعته بيه وجها لوجه فى جرينوبل فى سنة شامبوليون عنده تسعتاشر سنه اتعين بروفيسور تاريخ فى جامعة جرينوبل وبدا يلقى محاضرات على طلاب منهم اللى كان فى سنه ومنهم اللى كان قاعد معاه على نفس التخته فى فصل فى المدرسه فى الفتره دى شامپوليون اتعمق فى دراساته المصرولوجيه وبدا يكتب قاموس لغه قبطيه لاستعماله الشخصي ألف مسرحيات للعرض فى صالون جرينوبل أغانى سياسيه كات بتعجب الناس وبيغنوها فى الشوارع فى مارس ناپوليون وصل جرينوبل على راس جيشه بعد ماهرب من منفاه فى جزيرة البا على أمل الرجوع للحكم ولما طلب نابليون سكرتير خاص على مستوى المحافظ جابله فيجيك أخو شامبوليون فراحله ومعاه شامپوليون وسأل ناپوليون شامپوليون عن شغله كبروفيسور فكلمه شامپوليون عن القواعد اللغويه القبطيه قاموس القبطى اللى بيعمله فأعجب بيه ناپوليون وقعد يناقشه ووعده بانه حا يخلى مؤلفاته عن اللغه القبطيه تتنشر فى باريس وتانى يوم زاره فى مكتبة الجامعه وفتح معاه الموضوع تاني ووعده بانه حايخلى القبطى تبقى لغه رسميه فى مصر لكن ناپوليون ما قدرش يحقق وعده لانه بعد كده بشويه اتنفى على جزيرة سانت هيلينا واتوفى فيها وما رجعش فرنسا ولا مصر اتأزمت الأحوال فى فرنسا بعد ما مشى نابليون جم الملكيين على جرينوبل وحاصروها وضربوها بالمدافع وجرى شامبوليون على مكتبة الجامعه اللى كات فى الدور التالت عشان يحمى بردياته ومخطوطاته وقعد يرش فى ميه ورمل على الأرض ويطفى الحرايق من مش مايهمه تعريض حياته لخطر كبير فى سبيل البرديات بعد ما الموضع خلص اتمنع شامپوليون من الجامعه بعد ما اتهموه بالخيانه وفى يوليه اضطر شامبوليون انه يهرب من جرينوبل وبعدها سنة نشر مقالته المشهوره لـ داسير بخصوص حروف النطق الهيروغليفيه اللى شرح فيها طريقة فك الحروف الهيروغليفيه التفسير الخرافى والتفسير العلمى قبل شامبوليون الناس كات فاكره الهيروغليفى رسومات رمزيه مش حروف مؤرخين قدام زى هيرودوتوس herodotus ديودروس diodrus وغيرهم زاروا مصر أيام الفراعنه زمان ووصفوا الهيروغليفى اللى شافوه هناك بانه نوع غامض من أنواع الكتابه بالصور وفى القرن الرابع قبل الميلاد كتب اللغوى اليونانى هورابولون horapollon ان الهيروغليفى المصرى مش أكتر من كتابه بالصور بكده من يوميها لغاية وقت شامبوليون كان المعتقد ان الهيروغليفى المصرى مش حروف لكن رسومات بترمز لحاجات وعلى الأساس الغلط ده العلما وغيرهم فسروا الرسومات بطريقه غلط طلعوا نظريات واخترعوا تفسيرات ماتمتش للحقيقه بصله منها زى ان الصينيين مستوطنين من أصل مصري وفى نظرية تانيه عكسوا الموضوع وقالوا ان المصريين جم من الصين ودخل فى الموضوع جهال ومنجمين وسحره ورجال دين من الشرق والغرب وقعدوا يفسروا ويترجموا على هواهم وحتى شامبوليون نفسه اتقاله ان الهيروغليفى المصرى ده مش لغه هيروغليفيه لكن مجرد رسومات ديكور اتحطت للزينه وكان رد شامپوليون على التخاريف دى ده زى ما يكون المصريين ماكانش عندهم حاجه يعبروا عنها بلغتهم الخاصه كراسه لشامبوليون شامپوليون هو عالم لغوى كبير متبحر فى عدد كبير من اللغات القديمه من ضمنها القبطى دى مع نباهته كات نقطة مهمه جدا فهم على عكس الكل ان الهيروغليفى المصرى ده حروف صوتيه وقدر من الاقتناع ده انه يبنى عليه يمشى بصبر وطولة بال وشجاعه فى الاتجاه الصح العلما التانيين كانو وصلو لنتيجه بتقول ان الديموطيقى المكتوب على حجر رشيد عباره عن حروف كتابه بس ما قدروش يتقدموا خطوه اكتر من كده فرفعوا الرايه واستسلموا شامپوليون بشطارته اللغويه وعلمه فك حروف الهيرغليفى المصرى وادرك النظام اللغوى اللى فى نص حجر رشيد وقدر يخلى النص يتقرى يتفهم وكمان يتكتب ويتدرس وبكده أسقط شامبوليون الفكرة الغلط اللى كات سايده عن الهيروغليفى المصرى اللى أسسها هورابولون وفتح بوابة تاريخ مصر الحقيقي فى سنة شامپوليون اتعين مدير لقسم الأثار المصريه فى متحف اللوفر المصرى فى مصر شامبوليون المصرى فى يوليه شامپوليون اللى اتلقب بـ المصرى وصل مصر اللى فتنته واسمه ارتبط بيها كان بيوصفها بانها كل شىء بالنسبه له ودى كات اول مره فى حياته يزور مصر ويشوفها الطبيعه دخل شامبوليون مصر دخول المنتصرين وطلع المصريين يستقبلوه عشان يحيوه ويشكروه يشوفوا الراجل اللى قدر يقرا المكتوب على الحجاره القديمه ويكشف سر بلادهم اللى سادت الدنيا قرون بعد قرون بتقدمها وحضارتها واختلط المصريين بالفرنسيين اللى وقفوا يغنوا أناشيد المارسيليزا أغنية الحريه يوميها كان يوم من أيام التضامن الحضارى بين مصر والغرب وعيد من أعياد العلم والمعرفه فى مصر شاف شامپوليون الحاجات اللى درسها على الورق على الطبيعه وقدر يتأكد من اللى اتوصل ليه هو فى فرنسا وبنظره واحده قدر العلامه انه يصنف العصور والأزمنه اللى اتبنت فيها المبانى العواميد فى ممفيس عمل شوية اكتشافات أثريه من ضمنها معبدين مدفنه فى بيت رهينه وفى سقاره قدر يتعرف على الاسم الملكى اونوس ويحدد عصره فى التاريخ المصري وفى ليله من الليالى فى ضوء القمر زار معبد دندره البديع اللى كان عارف كل تفاصيله من الصور والرسومات وقدر يبرهن على ان المعبد ده ما اتبناش عشان ايزيس زى ماكان العلما فاكرين أياميها لكن عشان حتحور الاهة الحب فى الليله دى كان شامپوليون وزمايله فى البعثه لابسين هدوم مصرى ومع ان كلهم كانو بيضحكوا وبيهزروا شامبوليون المصرى مشى باللبس المصرى بكل احترام وقار كأنه فعل اتولد وعاش فى مصر اتعود على الهدوم دى ودى حاجه لاحظها كل زمايله فى البعثه شافوا عليها شامپوليون رجع فرنسا وقعد يكمل دراساته وابحاثه واتعمله سنة كرسى جامعى مخصوص فى كوليج دو فرانس collège de france بعدها بسنه فى مارس اتوفى بنزيف داخلى مفاجىء هو عنده سنه واتدفن تحت نصب تخليدى على هيئة مسله مصريه واتسمت شوارع وميادين فى فرنسا ومصر باسمه بعد ما قدم لمصر والبشريه خدمه كبيره لأقصى الحدود فتحت المجال لتقدم علم المصرولوجيا والتعرف على تاريخ مصر الحقيقى مش الخرافي وكأنه كان هبه لمصر من مؤلفاته رساله لـ داسيه مبادئ نظام الهيروغليفى البانثيون المصري مجموعة الشخصيات الميثولوجيه فى مصر القديمه مش كامل رسالة لـ لو دوس دا بالكاس دا اولبس ملحوظات توضيحيه عن الأثار المصرية فى متحف شارل الخامس حروف كتابة مصر النوبه قواعد اللغه المصريه اتنشر بعد وفاته قاموس اللغه المصريه اتنشر بعد وفاته center فهرست وملحوظات مصادر ceram gods graves and scholars lowe brydone norfolk benet the reader encyclopedia arrowsmith bristol the new encyclopædia britannica micropædia berton publisher مواقع ليها علاقه بالموضوع المتحف المصرى القاهره متحف اللوفر باريس المتحف البريطانى لندن تصنيف علما فرنساويين تصنيف مصرولوجيين فرنساويين